మనీలా (ఫిలిప్పీన్స్): ప్రధానమంత్రి నరేంద్ర మోదీ జపాన్ ప్రధాని షింజో అబేతో భేటీ అయ్యారు. ఫిలిప్పీన్స్లో జరుగుతున్న ఆగ్నేయాసియా దేశాల సమావేశాల సందర్భంగా.. మనీలాలో ఉన్న వీరిద్దరూ మంగళవారం ప్రత్యేకంగా భేటీ సమావేశమై ద్వైపాక్షిక చర్చలు జరిపారు. ‘‘ఇరు దేశాల మధ్య ప్రత్యేక వ్యూహాత్మక, అంతర్జాతీయ భాగస్వామ్యాన్ని అభివృద్ధి చేయడంపై విస్తృత చర్చలు జరిగాయి..’’ అని ఈ సందర్భంగా కేంద్ర విదేశాంగ ప్రతినిధి రవీశ్కుమార్ ట్వీటర్ ద్వారా వెల్లడించారు. జపాన్ ప్రధాని షింజో అబే ‘నమ్మకమైన భాగస్వామి, విలువైన స్నేహితుడు’ అని వ్యాఖ్యానించారు.  కాగా అబేతో భేటీకి ముందు ప్రధాని మోదీ వియత్నాం, ఆస్ట్రేలియా ప్రధానులతో కూడా విడివిడిగా సమావేశమై చర్చలు జరిపారు. అనంతరం బ్రూనే ప్రధాని సుల్తాన్ హసనాల్ బోల్కియా కూడా ప్రధానమంత్రిని కలుసుకున్న వారిలో ఉన్నారు. కాగా ఇటీవల న్యూజిలాండ్ ప్రధానిగా బాధ్యతలు చేపట్టిన జెసిండా అర్డెర్న్ ఇవాళ ప్రధాని మోదీని కలుసుకున్నారు. ఈ సందర్భంగా మోదీ ఆమెకు శుభాకాంక్షలు తెలియజేశారు.  ఆయా రంగాల్లో ఇరుదేశాల మధ్య ద్వైపాక్షిక సంబంధాలు మరింత బలోపేతం చేయడంపై చర్చలు జరిగినట్టు విదేశాంగ ప్రతినిధి వెల్లడించారు.
maneela (philippeens): pradhaanamantri narendra modii japan pradhaani shinjo abetho bheti ayyaru. philippeenslo jarugutunna agneyasia deshaala samavesala sandarbhamgaa.. maneelaalo unna veeriddaruu mangalavaaram pratyekamgaa bheti samavesamai dwaipaakshika charchalu jariparu. ‘‘iru deshaala madhya pratyeka vyuuhaatmaka, antarjaatiiya bhagaswamyanni abhivruddhi cheyadampai vistruta charchalu jarigai..’’ ani ee sandarbhamgaa kendra videsaanga pratinidhi raviskumar tweeter dwara velladinchaaru. japan pradhaani shinjo abe ‘nammakamaina bhagaswamy, viluvaina snehitudu’ ani vyaakhyaaninchaaru.  kaga abetho bheteeki mundu pradhaani modii viyatnam, australia pradhaanulatho kuudaa vidividigaa samavesamai charchalu jariparu. anantaram broone pradhaani sultan hasanal bolkia kuudaa pradhaanamantrini kalusukunna vaarilo unnaaru. kaga iteevala neusiland pradhaanigaa baadhyatalu chepattina jesinda ardern ivaala pradhaani modeeni kalusukunnaru. ee sandarbhamgaa modii aameku subhaakaankshalu teliyajesaaru.  aayaa rangaallo irudesaala madhya dwaipaakshika sambandhaalu marinta balopetam cheyadampai charchalu jariginattu videsaanga pratinidhi velladinchaaru.